John Major

Sir John Major, KG, CH (genys 29 mis Meurth 1943) yw politiger neb o hembrenkyas Parti Gwithadorek hag a sodha avel pennmenyster Ruwvaneth Unys hag Wordhon Gledh a 1990 dhe 1997. Ev a dheuth ha bos pennmenyster wosa omdenna Margaret Thatcher dhyworth an etholans hembronkyas mis Du 1990. Ev a wayn etholans kemmyn 1992, ha pesya avel pennmenyster bys yn etholans kemmyn 1997, may feu Tony Blair ha Lavur sewen.

 Bewnans a-varr 
Genys veu Major yn Sutton, Surrey. Y das, Tom Major-Ball o gwarier Music Hall hag o 64 y oos ha bos John genys. Ev a worfennas skol 16 y oos. Ev a junyas Gwithadoryon Yowynk nebes wosa.

 Resegva politek 
Major a sevis avel ombrofyer rag Konsel Burjestra Lambeth Loundres 21 y oos yn 1964, etholys yn 1968, mes a gollas y esedh yn 1970.

 Esel Parliament 
Ev a sevis y'n bastel vro St Pancras Kledh y'n dew etholans 1974 heb sewena. Mis Du 1976 y feu dewys rag bos ombrofyer Gwithadorek yn esedh salow Huntingdonshire, hag a waynyas y'n etholans 1979. Y synsas an bastel vro Huntingdon (wosa chanjyansow or) bys yn y omdennans y'n etholans 2001.

 Cabinet 
Ev a veu gwrys Skrifennyas Privedh Parliament yn 1981, ha hwip darbarek yn 1983. Y gynsa soodh governans o Menyster Stat yn asran Dhiogeledh Socyalek yn 1986. Wosa etholans 1987 y feu avonsys dhe Skrifenyas Chyf dhe'n Dresorva. Yn dasrestrans tromm Cabinet, y feu gwrys Skrifennyas Stat Negysyow Estreynek ha Commonwealth. Tri mis unnik y sodhas kyns bos gwrys Chansler a'n Exchequer, wosa omdennans Nigel Lawson mis Hedra 1989.

 Pennmenyster 
Yn mis Du 1990, Michael Heseltine a jalenjyas Margaret Thatcher rag hembronkyans a'n parti.  

Thatcher a waynyas 204 raglev erbynn 152 a Heseltine, mes nyns o henna lowr dhe waynya heb nessa etholans, ha wosa neb keskewsel gans hy Cabinet, hi a omdennas a'n kesstriv. Major a veu etholys dienebys pan omdennas Heseltine ha Douglas Hurd, neb a entras an kestriv wosa omdennans Thatcher.

 Etholans kemmyn 1992 
An parti Tori a waynyas

 Etholans kemmyn 1997 

Klass:Dinethyansow 1943
Klass:Istorioryon
Klass:Parti Gwithadorek
Klass:Pennvenystroryon an Ruvaneth Unys
Klass:Politegoryon a Loundres